Publication: Magyar Közlöny
Issue: MK-2007-67 (Year: 2007, Number: 67)
Era: 2004-2010
Section: VII. A családok hajléktalanságának megelõzésérõl szóló 46/2002. (VII. 12.) OGY határozatban foglaltakra hivatkozva
Paragraph Index: 427

3. számú függelék Ügyszám: 5196/2006. Jelentés az oktatási integrációs intézkedések hatékonyságának vizsgálatáról I. A vizsgálat célja 12 éves mûködésünk során mindig kiemelt fontosságot tulajdonítottunk az oktatás kérdésének, ezt több átfogó – a kisebbségi oktatás, a speciális (kisegítõ) iskolai oktatás, valamit a felsõoktatás területén végzett – vizsgálat is bizonyítja. Az elmúlt évtizedben számos egyedi ügyben folytatott vizsgálat keretében is foglalkoztunk a roma gyerekek oktatási-nevelési intézményekben megvalósuló szegregációjával, és több olyan kezdeményezést, ajánlást tettünk, amelyek a diszkrimináció és a jogellenes elkülönítés megszüntetésére irányultak. Az oktatási tárca 2002-ben több elembõl álló programot indított a hátrányos helyzetû és roma tanulók integrációjának megteremtése, az iskolai szegregáció és diszkrimináció felszámolása és megelõzése, s ezzel összefüggésben a korszerû pedagógiai módszerek elterjesztése érdekében. Jelen vizsgálat célja, hogy áttekintsük: a fentiekben jelzett oktatáspolitikai intézkedések hogyan, illetve mennyiben járulnak hozzá az oktatási szegregáció felszámolásához és megelõzéséhez; valamint hogy az eddigi tapasztalatok alapján milyen irányban lehet, illetve kell továbbfejleszteni az oktatási integráció rendszerét. Észrevételeinkkel szeretnénk hozzájárulni ezen intézkedések hatékonyságához, eredményességéhez. A vizsgálat során folyamatosan figyelemmel kísértük, hogy az Alkotmány 70/A. §-ában rögzített hátrányos megkülönböztetés tilalma, illetve az esélyegyenlõség elõmozdítására irányuló állami kötelezettség következetesen érvényesül-e elsõdlegesen az oktatási, illetve tágabb értelemben az átfogó kormányzati integrációs intézkedésekben. Az oktatási tárca által indított deszegregációs reform a kezdeti szakaszában tart. Ezért a vizsgálat a program általános koncepciójának, koherenciájának elemzésére, nem pedig ezen a ponton még elérhetetlen, mérhetetlen eredmények „számonkérésére” irányul. Az oktatásfinanszírozás várható változása, valamint a második Nemzeti Fejlesztési Terv (NFT II.), azaz más néven az Új Magyarország Fejlesztési Terv (ÚMFT) indulása az integrációs politika alakulását lényegesen befolyásolhatja. Vizsgálatunk másik célja tehát, hogy az integrációs politika megvalósításának eddigi tapasztalatai alapján visszajelzést nyújtsunk az esetlegesen szükséges kiigazítások érdekében. II. A vizsgálat módszere A vizsgálat több, egymásra épülõ fázisból állt. 2005 decemberében országos fórumot szerveztünk, ahol a hátrányos helyzetû és roma gyermekek integrációjáért felelõs volt miniszteri biztos tartott elõadást az addig elért eredményekrõl, majd felkért oktatási szakértõk55 elemezték az integrációs intézkedéseket, illetve az érintett iskolák egy része is elmondta tapasztalatait. 2006 õszén helyszíni vizsgálatok keretében húsz, képesség-kibontakoztató és/vagy integrált oktatásszervezést bevezetõ iskolát, az iskolák fenntartóit és lehetõség szerint az adott település cigány kisebbségi önkormányzatát látogattuk meg. Az iskola vezetõjével és – ahol erre alkalom nyílt – pedagógusaival beszélgetve, valamint tanórákat látogatva vizsgáltuk: mit jelent az integráció az intézmények számára, hogyan valósult meg az együttnevelés az iskolák mindennapi életében, a tanórai munkában, milyen eredményeket sikerült elérniük, és milyen nehézségekkel kell megküzdeniük. Tájékozódtunk a fenntartó önkormányzatok oktatáspolitikájáról is; megnéztük, hogy az integrációval kapcsolatos álláspontjuk miként befolyásolta, inspirálta avagy határolta be az iskolák integrációs erõfeszítéseit. 56 Kíváncsiak voltunk arra is, hogy az integrációs oktatáspolitika alakítói és a megvalósítását segítõ szervezet munkatársai hogyan ítélik meg az eddigi eredményeket, s milyen változásokat tartanak szükségesnek. Ezért interjút készítettünk 2007/67/II. szám 55 Berényi Eszter–Berkovits Balázs–Erõss Gábor, Hermann Zoltán, Radó Péter, Váradi Monika Mária–Virág Tünde szakértõk készítettek elemzést az integrációs intézkedésekrõl, jelentésünk nagyban támaszkodik szakértõi megállapításaikra. 56 Kapacitásbeli korlátok miatt nem volt módunk szociológiai értelemben vett reprezentatív, kérdõíves kutatás lebonyolítására. A helyszínen vizsgálandó iskolák kiválasztásakor ugyanakkor törekedtünk arra, hogy a különbözõ régiók, az eltérõ nagyságú és problémájú (ezen belül az egyiskolás, önálló fenntartású; egyiskolás társulásban fenntartott és a többiskolás) települések, valamint a halmozottan hátrányos helyzetû gyerekek aránya szerint, illetve az integrációs programba való bekapcsolódás ideje, az abban vállalt aktívabb, passzívabb szerepek alapján más-más helyzetben lévõ iskolákat válogassunk ki, azaz hogy átfogóan azonosítani tudjuk a különbözõ típusú problémákat. Az intézmények kiválasztásában szorosan együttmûködtünk az Országos Oktatási Integrációs Hálózat és Fejlesztési Központ (OOIH) munkatársaival, akiknek ezúton is köszönjük a segítségét. Az iskolák igazgatóival, a települési és kisebbségi vezetõkkel strukturált interjúkat készítettünk. Daróczi Gáborral, az Oktatási és Kulturális Minisztérium (OKM) politikai tanácsadójával és dr. Szõke Judittal, az Országos Oktatási Integrációs Hálózat és Fejlesztési Központ (OOIH) vezetõjével, továbbá interjút készítettünk és beszélgettünk az OOIH régiós és kistérségi koordinátoraival. 2006 novemberében is szerveztünk egy konferenciát, amelynek keretében az OOIH vezetõje tartott elõadást a Hálózat eddigi munkájáról, eredményeirõl, majd négy, erre felkért iskola tartott vitaindító referátumot a pedagógiai innovációk, együttnevelés; az együttmûködés hálózatai; a finanszírozás; valamint a szakmai ellenõrzés, eredményesség-mérés témáiban. Daróczi Gábor az oktatásfinanszírozás változásáról és a Nemzeti Fejlesztési Tervhez kapcsolódó várható lehetõségekrõl adott tájékoztatást. Az elõadásokat a meghívott képesség-kibontakoztató és integrációs felkészítést bevezetõ iskolák hozzászólásai követték. Az oktatási integráció átfogó feltételrendszerének tisztázása érdekében megkerestük a Miniszterelnöki Hivatalt is, és tájékoztatást kértünk a kormányzati integrációs politikáról; valamint kérdésekkel fordultunk az oktatási és kulturális miniszterhez is. III. Átfogó integrációs intézkedések Az oktatási tárca intézkedései csupán az oktatási intézményekben megjelenõ szegregációs jelenségekre lehetnek közvetlen hatással. Az egyes oktatási intézmények között megjelenõ szegregáció vonatkozásában már csak közvetett hatásuk lehet, a szegregáció egyéb formáit (például a lakóhelyi szegregációt), illetve kiváltó okait pedig egyáltalán nem lehet befolyásolni oktatáspolitikai eszközökkel. Az oktatási integrációs intézkedések tehát önmagukban, azaz a munkaerõ-piaci, szociális, területfejlesztési stb. intézkedések nélkül nem lehetnek sikeresek. Tényleges eredményt csak egy, a szegregáció komplex felszámolását célul tûzõ átfogó program részeként érhetnek el. Az integráció megvalósításához átfogó kormányzati intézkedésekre van szükség. Ehhez elengedhetetlen a különbözõ szervek feladatainak összehangolása, amelynek keretei között világosan meghatározott az egyes tárcák, valamint a helyi szervek, intézmények szerepe és cselekvési lehetõsége, hatóköre. Az intézkedéseknek reagálniuk kell a szegregációt létrehozó és fenntartó okokra (polarizálódó település és társadalomszerkezet, szociális migráció, zárványosodó munkaerõpiacok stb.) és átfogó választ kell adniuk azokra. (Így például a válságtérségek felszámolásához komplex programokra van szükség: munkahelyteremtés, szociális, egészségügyi ellátás, településfejlesztés stb.) Az integrációt szolgáló intézkedések megkerülhetetlen elõkérdése, hogy vajon pusztán szociális vagy kisebbségi problémának is tekintjük-e a cigányság helyzetét. A nehézség abból adódik, hogy a cigányság egyszerre saját kultúrával és nyelvekkel rendelkezõ kisebbség, illetve – többségében – halmozottan hátrányos helyzetû csoport.

Source: https://magyarkozlony.hu/hivatalos-lapok/06643edaa121e7336c5ff0f9063fa23e5b48c5c1/dokumentumok/6328cf126a7c5b4a7cece8817a2ce4f3d346d93f/letoltes